Freiburger Mundartgruppe

D **Friburger Mundartgruppe** (*Freiburger Mundartgruppe e. V.* oder au *Theater der guten Laune*) isch e Laievolkstheatergruppe vu Friburg, wu alljohr 1 bis 2 Stuck uf Alemannisch uffiere. Di maischte Vorstellige finde in dr May-Bellinghausen-Halle im Friburger Stadtdail Hasle statt, s git aber au als Uffierige in verschidene Ortschafte im Brisgau un driber nus.

## Gschicht
### D Schauspieleri Elfriede Dierkes
De Vater vu de Elfriede Dierkes geb. Bartosch (1920-2013), dr Wilhelm Bartosch, het zämme mit em Désiré Lutz anne 1924 s Laietheater *Elsässische Theater im Breisgau* grindet, wu noch em Zweete Wältkrieg als „Alemannische Heimatbühne Freiburg i. Br.“ nei grindet wore isch un sit 1962 „Alemannische Bühne Freiburg e. V.“ haißt. D Elfriede Dierkes het scho ab 1932 in sällem Dialekttheater als Schauspileri mitgmacht un au ab 1950 wider bis 1954, wu si Mueter wore isch.

### Grindung vu de Freiburger Mundartgruppe
D Elfriede Dierkes het 1958 schließlig e aige Ensemble grindet, d *Friburger Mundartgruppe*. Entstande isch die Gruppe, wu de *1. Freiburger Handharmonika und Akkordeonclub* in sällem Johr s 30. Jubiläum gfiirt het un zue dem Aaloss e Theaterstuck het solle ufgfiert wäre. D Elfriede Dierkes het des Laiethater langi Johr glaitet, unterstitzt vu ihrem Maa, em Hans Dierckes, wu anne 1989 gstorbe isch. D Dierkes het in de Fribuger Mundartgruppe no bis zum Johr 2000 mitgspielt un het si bis anne 2005 glaitet. Am 29. März 2013 isch d Elfriede Dierkes im Alter vu 92 Johr gstorbe.

## Vorstand
Vorstand vum Verain *Freiburger Mundartgruppe e. V.* (Stand: Jänner 2024):
* Ehrenpräsi: Edgar Müller
* Ehrenvorsitzender: Hansjörg Laufer
* 1. Vorsitzende: Patrick Grober
* 2. Vorsitzende: Maximilian Kottler
* Zueschtändig für's Geld: Markus Schwörer
* Bihnemaischter: Gerold Ohlsen
* Schriftfiereri: Silvia Gerber
* Spilerverdretteri: Charlotte Kottler
* In memoriam: Elfriede Dierkes (Ehrevorsitzendi)

## Uffierige
D Stuck, wu d Friburger Mundartegruppe uffiert, sin luschtigi Kummedine, vilmol alemannischi Ibersetzige vu andre Stuck. Charakteristisch isch, dass alli Schauspiler in ihrem aigene alemannische Dialekt schwätze. Brobe duet d Mundartgruppe in dr May-Bellinghausen-Halle z Hasle, wu si au di maischte Uffierige hän. Jedes Stick wird uugfähr 15&nbsp;mol vum Oktober bis zu em März ufgführt. In de Mundartgruppe hän sich uugfähr 25 Lit im Alter vu 19 bis 89 Johr gfunde, wu uf un hinter de Bihni wirke. D Requisite un d Kulisse werre in de May-Bellinghausen-Halle ufbhalte.

### Regisseure
D Elfriede Dierkes het au langi Johr als Regisseuri d Stuck inszeniert. In dr Spilzitte 2003/04 bis 2006/07 un au 2009/10 sin d Stuck inszeniert wore vum Benito Gutmacher. 2007/08 un 2008/09 het d Tina Tritschler Regie gfiert, wu 1997 als Schauspileri in d Mundartgruppe kumme isch. De Olaf Creutzburg het scho inszeniert *Stuck Fleischkäs un rodi Schtrapse* in dr Saison 2010/11, *Männer sin au nur Mensche* in dr Saison 2011/12 un *Ferie uf em Zeltplatz* in de Saison 2013/2014.

### Theaterstuck

## Befrindeti Verain un Theater
Bi de Hundertjohrfeier vum *Verein der Badener von Hamburg und Umgebung* sin si im Oktober 2013 ufftrete, un mit em Elsässische Theater z Colmar (Théatre Alsacien Colmar TAC) hän si ne frindschaftlige Uusdusch.

## Weblink
* Freiburger Mundartgruppe e. V.
* Erfolge auf der Bühne und im Becken, Badische Zeitung (25.10.2010)
* Video zum Dod vu dr Elfriede Dierkes uf alemannisch.de

## Quelle